b'\n_START_ARTICLE_\nVilniaus Gedimino technikos universiteto Atvirojo kodo institutas\n_START_PARAGRAPH_\nVilniaus Gedimino technikos universiteto Atvirojo kodo institutas (VGTU AKI)\xc2\xa0\xe2\x80\x93 Vilniaus Gedimino technikos universiteto (VGTU) strukt\xc5\xabrinis padalinys, atliekantis atviro kodo (AK) tyrimus, populiarinantis AK sistemas. \xc4\xaekurtas 2004\xc2\xa0m. kovo 1 d. Steigimo iniciatoriai\xc2\xa0\xe2\x80\x93 VGTU Elektronikos fakultetas ir VGTU Fundamentini\xc5\xb3 moksl\xc5\xb3 fakultetas. 2004\xc2\xa0m. baland\xc5\xbeio 14 d. buvo paskirti instituto vadovai (direktorius\xc2\xa0\xe2\x80\x93 Romanas Martavi\xc4\x8dius, direktoriaus pavaduotojas\xc2\xa0\xe2\x80\x93 \xc5\xbdilvinas Jan\xc4\x8doras)._NEWLINE_AK instituto tarybos pirmininkas\xc2\xa0\xe2\x80\x93 doc. Antanas Gurskas, kiti tarybos nariai\xc2\xa0\xe2\x80\x93 doc. Vytautas Urbanavi\xc4\x8dius (mokslinis sekretorius ir pavaduotojas), prof. Romualdas Bau\xc5\xa1ys, \xc5\xbdilvinas Jan\xc4\x8doras, prof. Romanas Martavi\xc4\x8dius, Juozas Zalatorius (AKI Taryba patvirtinta 2004\xc2\xa0m. kovo 24 d. VGTU senato)._NEWLINE_2004\xc2\xa0m. liepos 21 d. Atvirojo kodo institute (ir asociacijoje \xe2\x80\x9eAtviras kodas Lietuvai\xe2\x80\x9c) lank\xc4\x97si Laisv\xc5\xb3 program\xc5\xb3 fondo (Free Software Foundation) direktorius Ri\xc4\x8dardas Stalmanas, pristat\xc4\x97 Fondo veikl\xc4\x85, GNU FDL, GNU GPL projektus, laisvos programin\xc4\x97s \xc4\xafrangos licencij\xc5\xb3 standart\xc4\x85.'